CELEX: C2007/269/43
Language: mt
Date: 2007-11-10 00:00:00
Title: Kawża C-363/07: Talba għal deċiżjoni preliminari mressqa mit-Tribunal d'instance du VII ème arrondissement de Paris (Franza) fit- 2 ta' Awwissu 2007 — Hewlett Packard International SARL vs Administration des douanes — Direction générale des douanes et droits indirects

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/21
            
         Talba għal deċiżjoni preliminari mressqa mit-Tribunal d'instance du VIIème arrondissement de Paris (Franza) fit-2 ta' Awwissu 2007 — Hewlett Packard International SARL vs Administration des douanes — Direction générale des douanes et droits indirects
   (Kawża C-363/07)
   (2007/C 269/43)
   Lingwa tal-kawża: Il-Franċiż
   Qorti tar-rinviju
   Tribunal d'instance du VIIème arrondissement de Paris
   Partijiet fil-kawża prinċipali
   
      Rikorrenti: Hewlett Packard International SARL
   
      Konvenuta: Administration des douanes — Direction générale des douanes et droits indirects
   Domandi preliminari
   
               1)
            
            
               Il-funzjoni “copy” ta' apparat multifunzjonali, bħal dak deskritt fil-proċedimenti preżenti, maħsub sabiex jaħdem f'kollegament dirett jew permezz ta' netwerk ma' kompjuter jew kompjuters, iżda li jista', permezz tal-funzjoni “copy”, jaħdem b'mod indipendenti, tikkostitwixxi “funzjoni speċifika oħra minbarra l-ipproċessar ta' data” skond in-Nota 5 E tal-Kapitolu 84 tan-Nomenklatura Magħquda?
            
         
               2)
            
            
               Fil-każ ta' risposta pożittiva għall-ewwel domanda, l-eżistenza ta' din il-funzjoni speċifika, li fir-rigward tagħha huwa espleċitament rikonoxxut li ma tagħtix lill-prodott il-karattru essenzjali tiegħu, hija ta' natura tali li teskludi l-klassifikazzjoni fil-Kapitolu 84 skond in-nota 5 E, minkejja l-eżistenza tal-funzjoni ta' printer u ta' scanner li jaqgħu taħt l-ipproċessar ta' data?
            
         
               3)
            
            
               F'każ bħal dan, u fir-rigward ta' apparat magħmul mill-assemblaġġ ta' żewġ komponenti materjalment distinti (printer u scanner), il-klassifikazzjoni għandha ssir fuq il-bażi tar-Regola Ġenerali 3(b)?
            
         
               4)
            
            
               B'mod aktar ġenerali, interpretazzjoni korretta tas-Sistema Armonizzata u tan-Nomenklatura Magħquda għandha twassal sabiex printers bħal dawk deskritti jiġu kklassifikati fl-intestatura 8471 60 jew 9009 12 00?
            
         
               5)
            
            
               Ir-Regolament tal-Kummissjoni (KE) Nru 400/2006, tat-8 ta' Marzu 2006, (1) huwa invalidu, b'mod partikolari peress li jmur kontra s-Sistema Armonizzata, in-Nomenklatura Magħquda u l-paragrafu 1 u 3(b) tar-Regoli Ġenerali għall-interpretazzjoni tas-Sistema Armonizzata u tan-Nomenklatura Magħquda safejn dan huwa mmotivat b'referenza għall-kunċett ta' “funzjoni li tagħti lill-apparat il-karattru essenzjali tiegħu” u safejn iwassal għall-klassifikazzjoni fl-intestatura 9009 12 00 ta' printers bħal dawk deskritti?
            
         
      (1)  Regolament tal-Kummissjoni (KE) Nru 400/2006 tat-8 ta' Marzu 2006, dwar il-klassifikazzjoni ta' ċerti oġġetti fin-Nomenklatura Magħquda (ĠU L 70, p. 9) [traduzzjoni mhux uffiċjali].